**ÎNREGISTRAREA DECESULUI**

**Primăria Rebricea Starea Civilă vă aduce la cunoștință următoarele:**

**Declaraţia de deces se depune în sistem informatizat S.I.I.E.A.S.C. (Sistemul Informatic Integrat de Emitere Actelor de Stare Civila)**

La starea civilă a Primăriei Rebricea se înregistrează doar decesele care s-au produs pe raza comunei

**Certificatul de deces se eliberează pe baza actelor doveditoare doar membrilor familiei sau altor persoane îndreptăţite (care au încheiat la notar testament, contract de întreţinere ori donaţie, etc).**

Declarația de înregistrare a decesului o poate face orice persoană care are cunoștință despre aceasta pe baza documentelor doveditoare, în schimb certificatul de deces se eliberează doar membrilor familiei.

 TERMENE de declarare a decesului:

1. declararea morţii naturale se face în termen de 3 zile de la data încetării din viață a persoanei

 declararea cazurilor de moarte violentă, sinucidere sau accident, se face în termenul de 3 zile de la data eliberării certificatului medical

 În cazul în care decesul nu a fost declarat în termenul stabilit de lege, înregistrarea acestuia se va face numai cu aprobarea Parchetului .

 Când decesul se datorează unei moarte violentă, sinucidere sau accident, trebuie obligatoriu prezentată și dovadă eliberată de Poliţie sau Parchetul din cadrul Judecătoriei.

**DOCUMENTE NECESARE:**

 **CERTIFICATUL MEDICAL CONSTATATOR AL DECESULUI, ÎN ORIGINAL**,

eliberat de medicul de familie, spital sau după caz, pentru decesele datorate unei sinucideri, accident sau altor cauze violente de medicul legist;

 **BULETINUL/CARTEA DE IDENTITATE DECEDAT - original**

** CERTIFICATUL DE NAŞTERE DECEDAT- original**

** CERTIFICATUL DE CĂSĂTORIE DECEDAT- original**

** LIVRETUL MILITAR – pentru persoana decedată de sex masculin – original**

** SENTINŢA DE DIVORŢ- pentru persoanele divorțate – original**

** CERTIFICATUL DE DECES AL SOȚULUI -pentru persoanele văduve – original**

** BULETINUL/CARTEA DE IDENTITATE A DECLARANTULUI original**

(Atenţie! Declarantul trebuie să fie membru din familie – soţ/soție, copii, părinţi, fraţi, nepoţi, alte rude apropiate- dovada rudeniei se va face cu acte de stare civilă în original- certificate de naștere, de căsătorie, de deces ale părinților- pentru copiii căsătoriți care în urma căsătoriei și-au schimbat numele, orice alte acte doveditoare -)

 Doar pentru cazurile de moarte violentă, sinucidere sau accident, trebuie obligatoriu prezentată dovadă eliberată de poliţie sau parchetul din cadrul Judecătoriei;

După caz, în funcţie de situaţie se vor prezenta şi următoarele documente:

 DECLARAŢIE SCRISĂ în fața ofițerului de stare civilă când declarantul nu poate prezenta certificatele de stare civilă şi/sau actul de identitate, ori când declararea decesului nu a fost făcută în termen;

 CONTRACT DE ÎNTREȚINERE, TESTAMENT, ACT DE DONAȚIE, RENTĂ;